ΓΡΑΠΤΗ ΕΡΩΤΗΣΗ E-1945/01

υποβολή: Albert Maat (PPE-DE), Hanja Maij-Weggen (PPE-DE)και Maria Martens (PPE-DE) προς την Επιτροπή

(3 Ιουλίου 2001)

Θέμα: Έλεγχοι όσον αφορά τη διάθεση των πόρων του ΕΚΤ

Κατά τα τελευταία έτη η Ευρωπαϊκή Ένωση διεξήγαγε εντατικό έλεγχο των σχεδίων που χρηματοδοτήθηκαν από το ΕΚΤ.

Στο πλαίσιο αυτό εγείρονται τακτικά διαμαρτυρίες, όπως:

- Στα πλαίσια ενός εβδομαδιαίου ελέγχου που διενήργησε η Ευρωπαϊκή Επιτροπή στο βόρειο τμήμα των Κάτω Χωρών, διαπιστώθηκαν πολλές ανωμαλίες. Μετά από επαλήθευση αποδείχθηκε ότι από τις 100 περιπτώσεις, οι 95 δεν παρουσίαζαν πλέον την παραμικρή ανωμαλία, ενώ οιπόλοιπες 5 απαιτούσαν μόνο μια μικρή επανόρθωση. Οι επιχειρήσεις που είχανποστεί τον έλεγχο παραπονέθηκαν για την εχθρική στάση των ελεγκτών (σαν να απευθύνοντας σεπόπτους) και εξέφρασαν αμφιβολίες ως προς τη δυνατότητα να συμμετάσχουν στο μέλλον σε παρόμοια διαδικασία.

- Ανάλογο συμβάν σημειώθηκε στην κοινότητα του Losse (Overijssel), όπου για άλλη μια φορά έναςπάλληλος παραπονέθηκε για την αγενή συμπεριφορά των ελεγκτών, οι οποίοι επιπλέον του έδωσαν την εντύπωση ότι αγνοούσαν το ακριβές αντικείμενο και την αξία των σχεδίων, ενώ η μόνη τους ενασχόληση ήταν να ζητούν συνεχώς από το προσωπικό να επαληθεύσει την αντιστοιχία των αριθμών.

1. Έχει ενημερωθεί η Επιτροπή σχετικά με τον τρόπο με τον οποίο διεξήχθηκαν οι ως άνω έλεγχοι ή και άλλοι, καθώς και σχετικά με τις προαναφερθείσες κριτικές· Εάν ναι, ποια μέτρα προτίθεται να λάβει η Επιτροπή προκειμένου να διορθωθεί η κατάσταση·

2. Μπορεί να αναφέρει η Επιτροπή εάν η αβεβαιότητα όσον αφορά τη διατήρηση των επιδοτήσεων που χορηγούνται στις Κάτω Χώρες από το ΕΚΤ οφείλεται σε προβλήματα απάτης στην εν λόγω χώρα·

3. Σε ποιο μέτρο μπορούμε να πούμε ότι η θέση σε εφαρμογή των σχεδίων απέτυχε από λάθος της Επιτροπής, μεταξύ άλλων λόγω λογισμικών που δεν είχαν προβλεφθεί για το πρόβλημα του 2000·

Απάντηση της κυρίας Διαμαντοπούλου εξ ονόματος της Επιτροπής

(3 Σεπτεμβρίου 2001)

1. Η Επιτροπή δεν γνωρίζει την κριτική που αναφέρουν τα αξιότιμα μέλη του Κοινοβουλίου. Συνήθως, οι έλεγχοι δεν επικεντρώνονται στην αξία των σχεδίων, η οποία είναι περισσότερο θέμα της αξιολόγησης.

Οι ελεγκτές ελέγχουν εάν το σχέδιο ανήκει στο μέτρο από το οποίο χρηματοδοτήθηκε και τα σχετικά με τις δαπάνες που έχουν δηλωθεί έγγραφα. Αυτά δεν είναι μόνο παραστατικά, αλλά και κατάλογοι ατόμων που συμμετείχαν στην κατάρτιση, με σκοπό να ελεγχθεί πόσα άτομα παρακολούθησαν και επί πόσες ώρες.

2. Από την 1η Ιανουαρίου 2000, οι Κάτω Χώρες έλαβαν την έγκριση να ξεκινήσουν σχέδια στο πλαίσιο του Ευρωπαϊκού Κοινωνικού Ταμείου (ΕΚΤ) για τη νέα περίοδο προγραμματισμού. Το γεγονός ότι οι Κάτω Χώρες καθυστέρησαν το ξεκίνημα των σχεδίων οφείλεται σε απόφαση που έλαβαν οι ολλανδικές αρχές. Η Επιτροπή δεν ζήτησε να καθυστερήσουν τα σχέδια.

3. Από τη μεταρρύθμιση του κανονισμού για τα διαρθρωτικά ταμεία, που έγινε το 1988, έχει γίνει σαφές ότι η παρακολούθηση των σχεδίων αποτελεί αρμοδιότητα του κράτους μέλους και όχι της Επιτροπής. Το παράδειγμα που αναφέρεται στην ερώτηση σχετικά με λογισμικό το οποίο δεν μπόρεσε να αντιμετωπίσει το πρόβλημα του 2000 δεν ευσταθεί. Το λογισμικό σχεδιάστηκε το 1994 με τέτοιον τρόπο ώστε να εξασφαλιστεί πως θα ήταν αδύνατη η εισαγωγή νέων σχεδίων μετά την 31η Δεκεμβρίου 1999. Η ημερομηνία αυτή ήταν και η προθεσμία για τις δεσμεύσεις που έθεταν οι σχετικές αποφάσεις για την περίοδο προγραμματισμού 1994-1999.